ครบกำหนดเอาเข็มฝั่งยาคุมออกแล้วมีอาการ อาการคลื่นไส้ พะอืดพะอม เวียนหัว ได้รับกลิ่นเร็ว ปัสสาวะบ่อย ตกขาวเยอะ ประจำเดือนมาไม่ปกติ ประจำเดือนล่ะสุดคือเดือนมกราคมที่ผ่านมา มีเพศสัมพันธ์กับแฟนตลอดค่ะ ไม่ได้ป้องกัน ซื้อที่ตรวจครรภ์มาตรวจขึ้น1ขีด แต่อาการก็เป็นไม่หายสักที ท้องไม่ค่ะ หรือว่าเป็นอะไร
สวัสดีค่ะ หากครบกำหนดของการฝังยาคุมและไปเอาเข็มฝังยาออกแล้ว ก็จะไม่ได้มีประสิทธิภาพในการคุมกำเนิดอยู่อีกดังนั้นถ้าหลังจากเอาเข็มฝังยาคุมออก แล้วไปมีเพศสัมพันธ์แบบไม่ป้องกันด้วยถุงยางอนามัยหรือยาคุมกำเนิดชนิดใดๆอีกเลยนั้น ก็มีโอกาสตั้งครรภ์ได้ตามปกติถ้าประจำเดือนมาล่าสุดตั้งแต่เดือนมค คือไม่มาถึงประมาณ 9 เดือนแล้วนั้น ก็อาจจะมีความผิดปกติอย่างอื่นนอกจากการตั้งครรภ์ได้ เพราะประจำเดือนหายไปนานเกินไป สาเหตุอื่นที่ทำให้ประจำเดือนไม่มาหรือมาไม่เป็นรอบเดือนนั้น อาจเกิดจาก ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลแนะนำการไปพบแพทย์เพื่อตรวจอาการเพิ่มเติม ตรวจร่างกายระบบอื่นๆ และอาจต้องอัลตราซาวน์หน้าท้องร่วมไปด้วยเพื่อหาสาเหตุที่แน่ชัดของประจำเดือนที่ไม่มาต่อไป ในเบื้องต้นไม่ไปซื้อยาปรับฮอร์โมนใดๆมาใช้เอง